Oculus: Glem virtual reality på Mac

Hvis du er Mac-bruger og har set frem til at dykke ned i Oculus’ virtual reality-verden, står du til en slem skuffelse. Oculus understøtter ikke Mac-computere og det vil de heller ikke komme til i nær fremtid – hvis nogensinde. Det gjorde Oculus VR-grundlæggeren Palmer Luckey klart i et interview med ShackNews.

“Det er i virkeligheden op til Apple. Hvis de lancerer en god computer, så vil vi overveje det,” sagde Palmer Luckey.

Udfordringen er grafikydelsen på Mac-computere, der simpelthen ikke er god nok.

“Det handler om at Apple ikke prioriterer grafikydelsen nok. Du kan købe en MacBook Pro-topmodel for 6.000 dollars med AMD FirePro D700-grafik, men det er stadig ikke nok til at opfylde vores anbefalede specifikationer,” forklarede Luckey.

Oprindeligt havde Oculus understøttelse for Mac-computere, men udviklingen blev lukket ned sidste forår med den begrundelse, at Oculus ville fokusere på at skabe en high-end oplevelse til Windows-brugere.

Oculus Rift vr-brillerne, der er ejet af Facebook, kan forudbestilles nu og sættes til salg i løbet af juli måned.

Oculus: Glem virtual reality på Mac